Andrew Yang

Andrew Yang (født 13. januar 1975) er en amerikansk forretningsmann og politiker. Han er grunnleggeren av det politiske partiet Forward Party, som skal utfordre det amerikanske topartisystemet. 

Yang stilte til primærvalg til Det demokratiske partiets presidentkandidat i 2020. I 2019 deltok han i det demokratiske partiets innledende primærvalg, som han kvalifiserte seg til gjennom meningsmålinger og et tilstrekkelig antall givere. Han fikk 2,8 prosent i primærvalget i New Hampshire 11. februar 2020 og avsluttet kampanjen samme dag. Han stilte også som kandidat i ordførervalget i New York i 2021.

Bakgrunn
Yangs foreldre immigrerte til USA fra Taiwan, Deres sønn Andrew ble født i Schenectady i delstaten New York, hvor han også vokste opp. Han studerte ved Brown University og siden ved Columbia Law School.

Yrkeskarriere 
Efter fullført advokatutdannelse begynte Yang sin karriere som advokat ved Davis Polk & Wardwell i New York. Han arbeidet siden med å starte opp en rekke selskaper innen ny teknologi, enten som gründer eller administrator fra 2000 til 2009. I 2011 grunnla han Ventire for America, en ideell organisasjon med formål å skape jobbmuligheter i storbyer som ble rammet av den økonomiske nedgangen i kjøvannet av krisen som begynte i 2007. I 2012 mottok Yang prisen «Champion of Change» av Barack Obama i Det hvite hus.

Presidentkampanje 2020

Kampanjeslagord 
 Humanity First.
 MATH, et akronym for Make America Think Harder.
 It's not left. Not right. It's forward.

Politisk program 
Andrew Yangs kampanjeside omfattet over 160 politiske reformer.

Økonomiske reformer
 

Yangs hovedforslag var å gi  dollar per måned til hver voksne innbygger.

Demokratiske reformer
 Innføringen av «democracy dollars» for å redusere påvirkningen fra lobbyister.

 Senke valgalderen til 16 år.

Miljø, klima og energi 

Andrew Yang betegnet klimaendringene, global oppvarming, som et av menneskehetens skjebnespørsmål. I likhet med de andre presidentkandidatene, ønsket han at USA skulle forplikte seg til Parisavtalen og innføre karbondioksidavgift.

Skole og utdanning 
 Høyere lønn for lærere.

Ordførerkampanje
14. januar 2021 kunngjorde Yang sitt kandidatur til ordførervalget i New York 2. november 2021.

Referanser

Eksterne lenker 
 
 
 
 

Kandidater til presidentvalget i USA 2020
Forretningsfolk fra USA